महिला संगठनों का कहना है कि मुस्लिम पर्सनल लॉ बोर्ड मॉडल निकाहनामा में यह शर्त जोड़ने वाला है कि दूल्हा ट्रिपल तलाक नहीं देगा. लेकिन बोर्ड को खुद यकीन नहीं है कि इस शर्त को कितने लोग मानेंगे और कितने नहीं. ट्रिपल तलाक के खिलाफ कानून का विरोध करने वालों मुस्लिम नेताओं का दावा था कि वो खुद ऐसी व्यवस्था बनाना चाहते हैं, जिससे ट्रिपल तलाक न हो. लेकिन ऑल इंडिया मुस्लिम पर्सनल लॉ बोर्ड की बैठक से पहले ही उन दावों की हवा निकलना शुरू हो गई है.